section_heading: Glumačka karijera
paragraph_text: 1959., u prijateljevoj vili u Rimu, Nico je upoznala Federica Fellinija koji ju je pozvao na snimanje svog filma »Slatki život» (La dolce vita). Fellini je zamijetio njezin talent te joj je odmah ponudio zamjetnu ulogu u filmu. Ovom ulogom njezin ugled u filmskim i modnim krugovima snažno je porastao pa su Nico i njezina majka u Parizu potpisale ugovor s mnogo poznatijom modnom agencijom. Uskoro su se njezine slike pojavile u časopisima i reklamama diljem svijeta. Pariz joj je postao dom u narednih pet godina a vrijeme je vrlo često provodila i na Ibizi.